**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ ΑΔΑ: 6ΛΓ1469Β7Δ-Ο3Θ**

**ΠΡΥΤΑΝΕΙΑ**



Ερυθρού Σταυρού 28 & Καρυωτάκη

22100 Τρίπολη

Τηλ.: 2710-372113-372127

Πληρ. : Γ.Κομποχόλη, Β. Αγγελοπούλου

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΡΟΣΛΗΨΗ ΔΙΔΑΣΚΟΝΤΩΝ ΣΎΜΦΩΝΑ ΜΕ ΤΟ Π.Δ. 407/80 ΣΤΟ ΤΜΗΜΑΛΟΓΟΘΕΡΑΠΕΙΑΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΓΙΑ ΤΟ ΧΕΙΜΕΡΙΝΟ ΕΞΑΜΗΝΟ ΤΟΥ ΑΚΑΔΗΜΑΪΚΟΥ ΕΤΟΥΣ 2020-2021**

**Το Πανεπιστήμιο Πελοποννήσου** σύμφωνα με **τις υπ’ αριθ. 21/28-09-2020 και 17/16-10-2020 Αποφάσεις της Συγκλήτου (Συνεδριάσεις 179η και 180η αντίστοιχα)**, την **Απόφαση** της **υπ’ αριθ. 5ης/01-10-2020 Συνεδρίασης της Κοσμητείας της Σχολής Επιστημών Υγείας και** την **από 07-10-2020 απόφαση της 9ης Συνεδρίασης της Συνέλευσης του Τμήματος**Λογοθεραπείας της Σχολής Επιστημών Υγείας του Πανεπιστημίου Πελοποννήσου και λαμβάνοντας υπόψη τις διατάξεις του Π.∆. 407/1980, άρθρο 5, του Ν.1566/1985, άρθρο 79, παρ. 6, περ. ιδ΄, του Ν.4009/2011, άρθρο 80, παρ. 6 και του Ν. 4386, άρθρο 28, παρ.3 και 4, **προκηρύσσει την πλήρωση θέσεων διδακτικού και εκπαιδευτικού προσωπικού με σχέση εργασίας ιδιωτικού δικαίου ορισμένου χρόνου,** προκειμένου να καλύψει εκπαιδευτικές ανάγκες του ΤμήματοςΛογοθεραπείας της Σχολής Επιστημών Υγείας του Πανεπιστημίου Πελοποννήσου, που εδρεύει στην Καλαμάτα, για το χειμερινό εξάμηνο του ακαδημαϊκού έτους 2020-2021 και για την διδασκαλία των κάτωθι γνωστικών αντικειμένων:

|  |  |
| --- | --- |
|  | **ΓΝΩΣΤΙΚΑ ΑΝΤΙΚΕΙΜΕΝΑ** |
|  | ΨΥΧΟΛΟΓΙΑ |
|  | ΑΚΟΟΛΟΓΙΑ Ή ΩΤΟΡΙΝΟΛΑΡΥΓΓΟΛΟΓΙΑ |
|  | ΛΟΓΟΘΕΡΑΠΕΙΑ |
|  | ΠΛΗΡΟΦΟΡΙΚΗ |

Η πρόσληψη των υποψηφίων που θα επιλεγούν θα γίνει σύμφωνα με την **υπ’ αριθ.Φ.11/138717/Ζ2-13.10.2020** απόφαση του Υπουργείου Παιδείας, Έρευνας και Θρησκευμάτων, με την οποία κατανέμονται στο Πανεπιστήμιο Πελοποννήσου οι σχετικές πιστώσεις για την πρόσληψη διδακτικού και εκπαιδευτικού προσωπικού με σχέση εργασίας Ιδιωτικού Δικαίου Ορισμένου Χρόνου για το ακαδημαϊκό έτος 2020-2021.

Οι επιλεγέντες θα προσληφθούν στην βαθμίδα του Λέκτορα ή του Επίκουρου Καθηγητή, ανάλογα με τις διαθέσιμες πιστώσεις.

Καλούνται οι ενδιαφερόμενοι που διαθέτουν τα νόμιμα προσόντα να καταθέσουν  τα παρακάτω δικαιολογητικά:

1)Τυποποιημένη αίτηση (το έντυπο είναι διαθέσιμο στην ιστοσελίδα του

Πανεπιστημίου: [www.uop.gr](http://www.uop.gr) /Ανακοινώσεις/Θέσεις Εργασίας).

2)Βιογραφικό σημείωμα (σε ηλεκτρονική και έντυπη μορφή).

3)Αντίγραφα ερευνητικών εργασιών (σε ηλεκτρονική μορφή).

4)Αντίγραφα των τίτλων σπουδών (ΔΙΚΑΤΣΑ/ΔΟΑΤΑΠ όπου απαιτείται).

5)Αναλυτικό υπόμνημα για το επιστημονικό έργο (σε ηλεκτρονική μορφή).

Οι αιτήσεις και τα απαιτούμενα δικαιολογητικά θα αποστέλλονται από**1/11/2020** έως και**8/11/2020** στη Γραμματεία του Τμήματος Λογοθεραπείας (Αντικάλαμος, ΤΚ 24100, Καλαμάτα). Αρμόδιος υπάλληλος: κ. Αναστάσιος Διονυσόπουλος (τηλ.27210-45320, 10.00 π.μ. -13.00 μ.μ.).

**Τρίπολη 27 Οκτωβρίου 2020**

**Ο Πρύτανης**

**του Πανεπιστημίου Πελοποννήσου**

**Καθηγητής Αθανάσιος Κ. Κατσής**